เพชรตัดเพชร (รายการโทรทัศน์)

เพชรตัดเพชร เป็นรายการวาไรตี้โชว์รูปแบบการแข่งขันประชันร้องเพลงลูกทุ่งทุกค่ายเพลง (ซึ่งแต่เดิมเป็นการแข่งขันร้องเพลงลูกทุ่งของเหล่าศิลปินจากรายการ ไมค์ทองคำ ในซีซั่นต่าง ๆ เท่านั้น) ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ที่จะมาประชันกันเพลงต่อเพลง ออกอากาศทางช่องเวิร์คพอยท์ เริ่มออกอากาศครั้งแรกเมื่อวันที่ 19 มกราคม พ.ศ. 2563 ปัจจุบันออกอากาศทุกวันอาทิตย์ ตั้งแต่เวลา 18.00 - 19.40 น.
รูปแบบและกติกาการแข่งขัน.
เพชรตัดเพชร (เริ่มออกอากาศวันที่ 19 มกราคม พ.ศ. 2563 - 26 กรกฎาคม พ.ศ. 2563) เป็นการแข่งขันเพื่อหาเพชรที่ดีที่สุด จากเหล่าศิลปินไมค์ทองคำจากซีซั่นต่าง ๆ ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยศิลปินหรือเพชรทั้ง 30 คน จะแบ่งออกเป็น 6 สี คือ สีเหลือง, สีแดง, สีน้ำเงิน, สีขาว, สีเขียว และ สีชมพู ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม โดยแต่ละท่านจะมีคนละ 100 คะแนน รวมเป็น 300 คะแนน คณะกรรมการมีสิทธิ์กดลบหรือบวกคะแนนได้ตลอดเวลา ถ้าเกิดนักร้องมีคะแนนเท่ากันจะต้องดวลเสียงสดเพื่อหาผู้เข้ารอบแต่ถ้าคะแนนเท่ากันทั้งกลุ่มจะต้องไปแข่งขันกันใหม่เพื่อหาผู้เข้ารอบในแต่ละรอบ โดยแบ่งเป็น 5 รอบ ดังนี้
เพชรตัดเพชรศึก 300 (เริ่มออกอากาศวันที่ 2 สิงหาคม พ.ศ. 2563 - 23 สิงหาคม พ.ศ. 2563) เป็นการรวมผู้เข้าแข่งขันที่ได้ 300 คะแนน มาแบ่งเป็น 4 ทีม ทีมละ 4 ท่าน โดยแต่ละทีมจะต้องทำคะแนนให้ได้ 300 คะแนน 3 ใน 4 คน ถ้าทำได้จะได้รับ "เข็มกลัดเพชร 300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
เพชร 300 (เริ่มออกอากาศวันที่ 30 สิงหาคม พ.ศ. 2563 - 31 มกราคม พ.ศ. 2564) เป็นการรวบรวมศิลปินลูกทุ่ง มาแข่งขันกันเป็นทีม ประกอบด้วยทีมละ 4 ท่าน โดยแต่ละทีมจะต้องทำคะแนนให้ได้ 300 คะแนน 3 ใน 4 คน ถ้าทำได้จะได้รับ "เข็มกลัดเพชร 300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
เพชรตัดเพชร ซีซั่น 2 ศึก 3 เวที (เริ่มออกอากาศวันที่ 7 กุมภาพันธ์ พ.ศ. 2564 - 31 ตุลาคม พ.ศ. 2564) เป็นการแข่งขันเพื่อหาเพชรที่ดีที่สุดจากเวทีต่าง ๆ ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เช่น ไมค์ทองคำทุกซีซั่น, นักร้องสองไมค์, ไมค์หมดหนี้ นักร้องนำโชค, ไมค์ทองคำ 3 ฤดู โดยศิลปินหรือเพชรทั้ง 35 คน จะแบ่งออกเป็น 7 สี คือ สีเหลือง , สีแดง, สีน้ำเงิน, สีขาว, สีเขียว, สีชมพู และ สีดำ ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม จะมีคนละ 100 คะแนน รวมเป็น 300 คะแนน คณะกรรมการมีสิทธิ์กดลบหรือบวกคะแนนได้ตลอดเวลา ถ้าเกิดนักร้องมีคะแนนเท่ากันจะต้องดวลเสียงสดเพื่อหาผู้เข้ารอบแต่ถ้าคะแนนเท่ากันทั้งกลุ่มจะต้องไปแข่งขันกันใหม่เพื่อหาผู้เข้ารอบในแต่ละรอบ โดยแบ่งเป็น 5 รอบ ดังนี้
และสำหรับในซีซั่นนี้ มีกติกาพิเศษ รองแชมป์เพชรสีต่างๆ ที่มีคะแนนสะสมในทุกรอบที่สูงที่สุด จะได้เข้ารอบชิงชนะเลิศ เช่นเดียวกัน
เพชรคู่เพชร 300 (เริ่มออกอากาศวันที่ 7 พฤศจิกายน พ.ศ. 2564 - 29 พฤษภาคม พ.ศ. 2565) เป็นการรวบรวมศิลปินลูกทุ่ง มาแข่งขันกันเป็นทีม ประกอบด้วยทีมละ 4 ท่าน โดยแต่ละทีมจะต้องทำคะแนนให้ได้ 300 คะแนน 5 ใน 6 เพลง ถ้าทำได้จะได้รับ "เข็มกลัดเพชรคู่เพชร 300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
'เพชรตัดเพชร ซีซั่น 3 แท็กทีม' (เริ่มออกอากาศวันที่ 5 มิถุนายน พ.ศ. 2565 - 30 ตุลาคม พ.ศ. 2565)
เพชรตัดเพชร แท็กทีม 2 ศึกโคตรเพชร (เริ่มออกอากาศวันที่ 6 พฤศจิกายน พ.ศ. 2565 - 30 เมษายน พ.ศ. 2566)
'เพชรตัดเพชร สามสี' (เริ่มออกอากาศวันที่ 7 พฤษภาคม พ.ศ. 2566 - 7 มกราคม พ.ศ. 2567)
เพชรตัดเพชร สามสี (ซีซั่น 2) (เริ่มออกอากาศวันที่ 14 มกราคม - 28 กรกฎาคม พ.ศ. 2567)
เพชรตัดเพชร สามสี (ซีซั่น 3) (เริ่มออกอากาศวันที่ 4 สิงหาคม พ.ศ. 2567 - 26 มกราคม พ.ศ. 2568)
เพชรตัดเพชร แชมป์ตัดแชมป์ (เริ่มออกอากาศวันที่ 2 กุมภาพันธ์ - 3 สิงหาคม พ.ศ. 2568)
เพชรตัดเพชร รวมดาว (เริ่มออกอากาศวันที่ 10 สิงหาคม พ.ศ. 2568 - ปัจจุบัน)
พิธีกรและกรรมการ.
ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม